धमतरी 16 सितंबर 2018। छत्तीसगढ मे भले ही बारिश थम गई हो, लेकिन आफत थमने का नाम नहीं ले रही है। ताजा मामला धमतरी जिले के कुरूद इलाके का है, जहां नहर में नहाने गए एक शख्स पानी के तेज बहाव में बह गया। जिसकी खोजबीन की जा रही है। वहीं ग्रमीणों ने इसकी सूचना कुरूद थाने को दी है, बताया जा रहा है कि पवन कुमार कवर जो अपने साथी के साथ अपने ही गांव के नहर में नहाने गया हुआ था। उसी दौरान मंजन करते वक्त चक्कर आ गया, वहीं चक्कर आने से नहर के तेज बहाव मे बह गया, लेकिन उसके साथ जो साथी नहाने गया। उसको पता ही नहीं चल पाया कि उसका साथी पानी के तेज बहाव में बह गया है। जब पवन को नहाने के बाद वपस नहीं लौटते देखा तो उसके साथी को अहसास हुआ कि पानी के तेज बहाव में पवन बह गया। पवन के साथी और आसपास के लोगों ने उसे ढूंढने का काफी प्रयास किया, लेकिन पानी का बहाव तेज होने की वजह से पवन का ही पता नहीं चल पाया। हालाकि ग्रमीणो ने इसकी सूचना तूरत कुरूद पुलिस को दी, फिलहाल पुलिस पवन की तलाश मे जुट गई है ।